Міхаіл Паўлавіч Гнілякевіч

Міхаі́л Па́ўлавіч Гніляке́віч (, в. Асташына, Навагрудскі павет Мінская губерня — ) — дзяржаўны дзеяч БССР.

 Біяграфія 
Нарадзіўся 6 лютага 1887 года ў в. Асташына Навагрудскага павета Мінскай губерні.

У 1907—1914 гг. працаваў на заводах Пецярбурга, за ўдзел у рэвалюцыйным руху сядзеў у турме. Член КПСС з 1912 г.

З 1914 г. у арміі. Удзельнік Кастрычніцкай рэвалюцыі, адзін з арганізатараў Чырвонай гвардыі ў Петраградзе. Удзельнічаў у баях супраць Каледзіна.

З 1919 г. на партыйнай і прафсаюзнай працы ў БССР. З мая 1929 — наркам працы БССР, у сакавіку 1931 — верасні 1933 г. сакратар ЦВК БССР. З 1933 г. на партыйнай і прафсаюзнай працы ў РСФСР. Член ЦК КП(б) у 1924—1927, 1930—1932 гг. Член ЦКК КП(б)Б у 1927—1930, 1932—1933 гг. і яе Прэзідыума ў 1929—1930, 1932—1933 гг. Член ЦВК БССР у 1922—1923 гг. і яго Прэзідыума ў 1931—1933 гадах гг.

Катэгорыя:Народныя камісары працы БССР
Катэгорыя:Удзельнікі Кастрычніцкай рэвалюцыі
Катэгорыя:Члены ЦК КПБ
Катэгорыя:Члены Прэзідыума ЦВК БССР
Катэгорыя:Нарадзіліся ў Навагрудскім раёне